title: Enez-Hir
text: Marteze emaoc'h o klask Enez Hir.
  
  An Enez-Hir zo un enezenn e lenn-vor Brest, e kumun Kraozon, stag ouzh gourenez Kraozon. Ganti eo rannet bae Roskañvel diouzh ouf ar Fred. 42 m a uhelder a oa dezhi a-raok labourioù bras 1967-1972.
  
  Diberc'hennet e oa bet 400 den bennak ha skarzhet 6 atant a-benn ober lec'h d'al labourioù.
  
  Ur porzhva kuzh zo enni, ha n'haller ket kaout luc'hskeudennoù eus an enezenn. Manifestadegoù a vez bep bloaz a-enep al listri-spluj nukleel (dizañjer, a-hervez) a zo dalc'het enni.
  
  Istor
  Betek ar bloavezhioù 1960 e oa meur a gêriadenn en enezenn, annezet gant labourerien-douar. Mengleuzioù a oa ivez, ma veze eztennet mein kalet d'ober pavezioù. 
  E-pad ar Brezel-bed Kentañ e oa ur c'hamp prizonidi alaman en enezenn.
  E-pad an Eil Brezel-bed e oa dalc'het an enezenn gant an arme alaman a lakaas meur a beulvan da darzhañ evit sevel o lochennoù-kreñv bili-raz.
  Ur porzhva kuzh evit al listri-spluj nukleel gall zo bet savet enni.
  D'an 28 a viz Gouere 2008 e oa bet anvet ar c'homandant nevez, Bernard Jacquet.
  
  Skeudennoù 
  Berzet eo tapout skeudennoù eus an Enez-Hir ha ne weler mann ebet war gartennoù an IGN. Gant Google Earth avat e c'haller gwelet pizh an traoù (dre loarell). Gallout a reer gwelet ar skeudennoù-se amañ: wikimapia.
  
  Notennoù
  
  Levrlennadur ha liammoù diavaez
  Avel Gornog, niv. 18, Gouere 2010
   L'île longue : histoire d'un site exceptionnel, J.-Y. Besselièvre, P. Boureille, D. Cadiou [et al.], Palantines, Kemper, 2010 
  Dossier Île Longue Ministrerezh an Difenn.
  La France nucléaire: matières et sites: Gourenez Kraozon
  
  Hir
  Inizi Kerne
  Kraozon
  Gourenez Kraozon
  Kampoù-bac'h gall ar Brezel-bed kentañ